**PRILOG IV – KRITERIJI ZA ODABIR I NAČIN IZRAČUNA OCJENE PONUDA**

Kriterij za odabir ponude je ekonomski najpovoljnija ponuda (ENP).

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 85 |
| 2. | Specifično iskustvo stručnjaka | 15 |
| **Ukupno** | | 100 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se matematičkom metodom zaokruživanja na dvije decimale.

Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = CP + SIS**

|  |  |
| --- | --- |
| **UB** | Ukupan broj ostvarenih bodova |
| **CP** | Cijena ponude |
| **SIS** | Specifično iskustvo stručnjaka |

**1) Cijena ponude - CP (Financijski kriterij)**

Maksimalni broj bodova koji valjana ponuda može dobiti prema ovom kriteriju je 85. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude dobit će manji broj bodova, sukladno sljedećoj formuli:

**CP=(X1/X2)\*85**

|  |  |
| --- | --- |
| **CP** | broj bodova koji je ponuda ostvarila za ponuđenu cijenu |
| **X1** | najniža ponuđena cijena od svih valjanih ponuda |
| **X2** | cijena ponude koja je predmet ocjene |
| **85** | maksimalni broj bodova |

1. **Specifično iskustvo stručnjaka - SIS (Nefinancijski kriterij)**

Naručitelj kao drugi kriterij za odabir određuje specifično iskustvo ponuđenog stručnjaka kako bi se osigurala uspješna i pravovremena provedba ugovora o pružanju usluga koje su predmet ove nabave.

Specifično iskustvo stručnjaka – SIS.

Maksimalni broj bodova koji ponuditelj može dobiti po ovom kriteriju je 15, a dodijelit će se sukladno opisu kriterija i načina bodovanja u sljedećoj tablici:

|  |  |  |  |  |  |
| --- | --- | --- | --- | --- | --- |
| **R.br.** |  | **Opis kriterija** | | |  |
| Broj postupaka nabave (otvorenog postupka ili postupka jednostavne nabave) za koje je stručnjak samostalno ili kao član tima stručnjaka izvršio ex-post kontrolu  **\**kod otvorenih postupaka nabave sa grupama, sve grupe ukupno se boduju kao jedan postupak*** | | | **Maksimalni broj bodova**  **SIS** |
| **do 5 postupaka** | **od 6 do 10 postupaka** | **od 11 postupaka na više** |  |
| 1. **Stručnjak** | Broj bodova za  stručnjaka | 5 | 10 | 15 | 15 |
|  | **SIS** | 5 | 10 | 15 | **15** |

U svrhu dokazivanja specifičnog iskustva predloženog stručnjaka, ponuditelj je dužan u ponudi dostaviti stručnjaka popunjen **prilog VI** **Obrazac za stručnjaka DIO 2 -  *Specifično iskustvo stručnjaka***.

Ukoliko **prilog VI -** **Obrazac za stručnjaka** nije dostavljen ili iz njega nije razvidno traženo specifično iskustvo, Naručitelj neće dodijeliti bodove za stručnjaka po propisanom nefinancijskom kriteriju.

Podatke o specifičnom iskustvu gospodarski subjekt i stručnjaci daju pod kaznenom i materijalnom odgovornošću. Naručitelj zadržava pravo provjeriti istinitost navoda iz dostavljenih dokumenata na bilo koji način.

S obzirom da se radi o kriteriju za odabir ponude, relevantno specifično iskustvo potrebno je opisati jasno i nedvosmisleno.